Stapper teen plaasaanvalle sal memorandum aan Zuma oorhandig | Maroela Media
Die 37-jarige Duncan Nyawo, ŉ studente-onderwyser van Mpumalanga wat van Nelspruit tot by die Uniegebou in Pretoria stap in protes teen plaasaanvalle en die moord op polisielede, sal na verwagting Donderdag in Pretoria aankom.
Nyawo, wat by Ngodini Secondary School in Kabokweni werk, het gesê hy het die staptog aangepak omdat hy ŉ trotse Suid-Afrikaner is wat kan “sien ons land is besig om in vlamme op te gaan”. Hy het Maandag uit Nelspruit langs die N4-deurpad vertrek.
Die burgerregte-organisasie, AfriForum, het intussen van Nyawo se planne te hore gekom en hom gekontak om hul hulp aan te bied. Die organisasie het vir Nyawo ’n rugsak geborg, veiligheid gereël om hom tydens die staptog te beskerm en finansieel ingestaan vir sy afvaardiging se verblyf gedurende die staptog. ’n Afvaardiging van AfriForum Jeug het Nyawo ook op die staptog vergesel.
Nyawo sal Vrydag saam met verteenwoordigers van AfriForum ŉ memorandum, waarin onder meer die prioritisering van plaasmoorde versoek word, aan ’n verteenwoordiger van pres. Jacob Zuma by die Uniegebou oorhandig.
Lees hier meer oor die rede agter Duncan se staptog.
Brandstofpryse bykans onveranderd in Mei
Hier is nou ‘n mooi voorbeeld van wat bereik kan word en bewusmaking sonder dat een enkele klip opgetel is of iemand seer gekry het nie.
Abigail · 3 jaar gelede
Dat 5 manne my so trots kan maak op ons land!!!
Wat n wonderlike daad. Ek stem Abigail, so iets maak jou weer trots op jou land en sy mense. Dit gee mens weer hoop dat dinge kan beter word.
Mooi gebaar van hom.Net jammer zuma gaan die memorandum vir toiletpapier gebruik
Ig…dis sooooo hartseer om te weet dat jy heeltemal reg is.